Odense Katedralskole

Odense Katedralskole er et gymnasium og hf-kursus i Odense. Skolen har ca. 30 klasser med ca. 900 elever, som undervises af ca. 90 lærere. Skolen koordinerer desuden de gymnasiale suppleringskurser i Region Syd.

Historie 
Odense Katedralskoles historie går tilbage til 1283, hvor der blev oprettet en skole i tilknytning til Skt. Knuds Kloster. Tidligere var der etableret katedralskoler i Viborg, Ribe, Roskilde, Århus og København (Metropolitanskolen). Odense Katedralskole er dermed landets sjetteældste skole. I løbet af middelalderen blev en række af landets latinskoler knyttet til bispesædernes domkirker, deraf navnet katedralskole. Formålet med skolen var dengang at uddanne præster, og fagene var latin og græsk, religion og sang. Først i 1800-tallet vandt fag som nyere sprog og matematik frem.

Senere blev der oprettet yderligere to latinskoler i Odense. De tre skoler blev imidlertid samlet som Odense latinske Skole i 1537. I 1621 blev der oprettet et gymnasium i Odense. Der var tale om en slags universitet. Gymnasiet blev i 1802 lagt sammen med latinskolen, som nu fik navnet Odense Katedralskole.

Efter at skolen i århundreder havde haft til huse på Klingenberg nær Odense Domkirke flyttede den i 1846 til en ny bygning i Lille Gråbrødrestræde, som senere blev omdannet til posthus.

I 1894 flyttede skolen til sin nuværende adresse i Jernbanegade, og var stadig Fyns eneste gymnasium. Grunden var tidligere køkkenhave for Odense Slot. Den nuværende Odense Katedralskole er tegnet af kongelig bygningsinspektør Jens Vilhelm Pedersen, og er bygget i renæssancestil. Den er således udført i respekt for skolens lange historie. Porten mod Jernbanegade er særligt iøjnefaldende, ligesom udsmykninger i vestibulen, over hovedtrappen og i solennitetssalen er det.

I 1918 blev de første piger optaget på skolen, og i 1964-1965 blev en stor tilbygning med faglokaler mod Vindegade taget i brug.

Den traditionelle treårige gymnasiale eksamen fik i 1967 følgeskab af den nyetablerede højere forberedelsesksamen.

I 2004 indviede man en ny tilbygning mod Vindegade, som bl.a. rummer fysik- og kemilokaler.

I 2013 blev endnu en tilbygning indviet ud mod krydset mellem Vindegade og Jernbanegade, og de nye lokaler rummer bl.a. dramalokaler og lokaler til mediefag samt fysik- og kemilokaler.

I 2016 blev der oprettet en ekstra klasse på 1. klassetrin pga. mange ansøgere. Det betyder, at der er 31 klasser på skolen.

Kendte studenter fra Odense Katedralskole 

 Hans Tausen, reformator, discipel ca. 1505
 Jens Jermiin, præst, student 1697
 Ambrosius Stub, digter, student 1725
 Daniel von Bergen, student 1740
 Christian Gormsen Biering, student 1754
 Jacob Carl Frederik Primon, litterat, student 1781
 Frederik Ebbesen, præst, student 1789
 Joachim Godske Willemoes, præst, student 1797
 Georg Fog, søofficer, student 1798
 Rasmus Rask, sprogforsker, student 1807
 Hagen Hohlenberg, teolog, student 1814
 Peter Tetens, stiftamtmand, student 1814
 Carl van Deurs, læge, student 1817
 Jacob Christian Bendz, læge, student 1819
 H.C.B. Bendz, læge og professor, student 1824
 Edvard Mau, sognepræst og politiker, student 1827
 Frederik Paludan-Müller, digter, student 1828
 Vilhelm Samuel Skeel, dommer, student 1830
 Theodor Faaborg, officer, student 1832
 Gollich Strøm, sognepræst og politiker, student 1835
 Nicolai Gottlieb Blædel, sognepræst, student 1838
 Gottfred Faber, student 1838, teolog, senere adjunkt ved skolen 1848-83, folketingsmand
 C.E. Guldberg, blindelærer, student 1844
 J.C. Dreyer (politiker), redaktør, medlem af Folketinget og Rigsrådet, student 1851
 H.P. Langkilde, godsejer, student 1854
 H.C.D. Müller, sognepræst og politiker, student 1854
 Christian Bredsdorff, skolemand, student 1855
 Knud Frederik Juel, godsejer, student 1858
 Carl lensbaron Juel-Brockdorff, godsejer og officer, student 1859
 Frederik Treschow, godsejer, student 1860
 C.E.A. Schøller, godsejer og genealog, student 1863
 Morten Seedorff, stiftsfysikus, student 1866
 Hector F.E. Jungersen, zoolog, student 1871
 Otto C. Fønss, digter, student 1872
 H.J. Hansen, zoolog, dr.phil., student 1875
 Gustav Esmann, journalist, student 1877
 H.V. Clausen, historiker, student 1878
 Jørgen Dreyer, ingeniør og driftsbestyrer, student 1879
 Valdemar Helsing, økonom, student 1879
 Carl Zahlmann, dommer og borgmester i Hillerød, student 1881
 Frederik Sophus Christian Ludvig Danneskiold-Samsøe, greve og embedsmand, student 1883
 Adam Moltke-Huitfeldt, greve, diplomat og godsejer, student 1883
 Sophus Michaëlis, forfatter, student 1884
 Valdemar Klein, læge, student 1888
 Niels Langkilde, ingeniør, student 1895
 Frederik Bøgh, rektor, student 1898
 Carl F. Raaschou, overretssagfører og borgmester, student 1898
 Holger Bisgaard, læge, student 1899
 Erik Bille-Brahe, officer, student 1902
 Karl Langkilde, godsejer, student 1902
 Jørgen Christian Dreyer (1886-1935), redaktør, student 1905
 E.O. Folkmar, læge, student 1906
 Sigurd Thomsen, redaktør og modstandsmand, student 1906
 P.C. Gjelstrup, teolog, seminarieforstander, student 1907
 Christian Nøkkentved, ingeniør, student 1910
 Poul Andersen, jurist, student 1910
 Axel Biering Prip rektor og atlet, student 1910
 Theodor Suhr, biskop, student 1913
 Sigurd Juul Andersen, skolemand, student 1917
 K.E. Skydsgaard, professor, student 1920
 Siegfred Pedersen, forfatter, student 1923
 Harald Sandbæk, student 1924
 Svend Lerfeldt, student 1926
 Kaj Holm-Nielsen, højesteretssagfører, student 1927
 J.H. Monrad, rektor, amtsborgmester, student 1928
 Aage D. Danhuus, officer, student 1929
 Jens Kruuse, forfatter
 Helge Larsen, tidl. undervisningsminister
 Preben Neergaard, skuespiller
 Sigfred Pedersen, visedigter
 Torben Zeller, skuespiller
 Erik Sparre Andersen, matematiker, student 1938
 Jørgen Harboe Folkmar, dommer, student 1938
 Erik Münter, landsretssagfører og frihedskæmper, student 1939
 Per Loft, departementschef, student 1940
 Kristof Glamann, historiker, student 1941
 Helge Skov, biskop, student 1942
 Holger Lavesen, tidl. administrerende direktør DONG, student 1955
 Kjeld Merstrand, politiker, student 1956
 Steen Leth Jeppesen, økonom, student 1957
 Mogens Amdi Petersen, Tvind-leder, student 1957
 Jørgen Flindt Pedersen, journalist, student 1958
 Peter Brandes, maler, student 1964
 Anne Grethe Holmsgaard, politiker, student 1967
 Jens Otto Kjær Hansen, rektor fra 2011 til 2019 for Danmarks Medie- og Journalisthøjskole, student 1971
 Pia Raug, sangerinde, student 1972
 Sebastian Dorset, stand-up-komiker, student 1990
 Christian Ingemann Nielsen, journalist, særlig rådgiver for forsvarsministeren, student 1990
 Karen Hækkerup, socialdemokratisk politiker, student 1993
 Kenneth Kristensen, folketingskandidat og Europaparlamentskandidat for Dansk Folkeparti, student 1996
 Johanne Schmidt-Nielsen, folketingsmedlem for Enhedslisten, student 2002

Eksterne henvisninger 
 Odense Katedralskoles hjemmeside

Gymnasier i Danmark
 
Etableret i 1283